જો કે ફેક્ટરીનો મૂળ માલિક હોફમેન જર્મન અધિકારીઓની માફક ઝડપથી દબાઈ જાય તેમ ન હતો! ઓસ્કરના પોતાના શબ્દોમાં, બ્રિનલિટ્ઝની ત્રણસો સ્ત્રીઓ પર “કામ ન મળવાની શક્યતા” તોળાતી હતી. આગળ પણ એવું કહેવામાં આવ્યું છે, કે મોટાભાગની સ્ત્રીઓ ગુંથવાનું કામ જ કરતી હતી! ૧૯૪૪ની સાલના એ શિયાળા સામે રક્ષણ માટે લીટીઓવાળા ગણવેશનું એક માત્ર આવરણ કેદીઓ પાસે ઉપલબ્ધ હતું, એટલે ગુંથણકામ એ તેમને માટે કોઈ નવરા લોકોના શોખની બાબત ન હતી! તે છતાંયે, ફેક્ટરીના મકાનમાં પડેલા ઊનની ચોરી થવાની એક ઔપચારિક ફરીયાદ હોફમેને એસએસ પાસે નોંધાવી દીધી. હોફમેનને હતું કે આમ કરવાથી થોડો બ્રિનલિટ્ઝમાં આનાથી થોડો ખળભળાટ જરૂર મચશે, અને શિન્ડલરના કહેવાતા યુદ્ધ કારીગરોની સાચી પ્રવૃત્તિની હકીકતો બહાર આવશે.